Gillian Anderson

Gillian Leigh Anderson, OBE, američko-britanska je televizijska i pozorišna glumica i aktivistica. Najpoznatija je po ulozi Dane Scully u naučno-fantastičnoj seriji Dosjei X. Osim toga, glumila je i u filmovima Kuća veselja (2000), Posljednji škotski kralj (2006) i u dva filma franšize Dosjei X: Dosjei X (1998) i Dosjei X: Želim vjerovati (2008).
Između ostalih dobitnica je sljedećih nagrada: EMI nagrada za najbolju glavnu glumicu u dramskoj seriji, Najbolja glumica - drama i dvostruke Nagrade Udruženja glumaca za najbolju glumicu u dramskoj seriji.
 Život 
 Rane godine 
Gilian je engleskog i irskog porijekla, a rođena je u Chicagu kao kći Rosemary Anderson, računarske analitičarke, i Edwarda Andersona, koji je posjedovao postprodukcijsku kompaniju. Najstarije je dijete u porodici, a ima još i brata Aarona i sestru Zoe.
Uskoro nakon njenog rođenja porodica se preselila na Portoriko, gdje su ostali 15 mjeseci, da bi se potom preselili u Albany Road u London na insistiranje oca Edwarda, koji je želio steći filmsku diplomu na tamošnjoj filmskoj akademiji. Kad je imala 11 godina, njena porodica ponovo se vratila u SAD, i to u Grand Rapids u Michiganu. Devet godina provedenih u Londonu bilo je dovoljno da Gillian stekne britanski naglasak, koji će joj pri povratku u Ameriku donijeti mnoga zadirkivanja od strane vršnjaka. Međutim, brzo je usvojila odgovarajući naglasak američkog Srednjeg zapada tako da i dan danas, zavisno od mjesta gdje se nalazi, koristi različite akcente. Tako je, npr, u intervjuu sa Jayem Lenom koristila američki naglasak da bi se u intervjuu s Michaelom Parkinsonom vratila britanskom naglasku. 
U Michiganu je pohađala osnovnu, a onda i srednju školu, program za nadarene učenika s jakim naglaskom na humanističkih nauke, koju je i završila 1986. Tih godina pokazivala je svoju buntovnu narav te je ranih 1980-ih godina imala pirsing na nosu, oblačila se kao pankerica, a kosu je farbala u različite boje. Njene kolege iz srednje škole smatrali su je "najbizarnijom" učenicom ili "razrednim klaunom" i slično. Da bi opravdala te epitete, Gillian je pred kraj mature uhvaćana kako bravu na vratima srednje škole pokušava ispuniti ljepilom.
Za vrijeme srednje škole Gillian je bila zainteresirana za pomorsku biologiju, a počela se zanimati i za glumu te je nastupala je u lokalnom pozorištu. Poslije se upisala na kurs u Nacionalnom pozorištu Velike Britanije u Ithaci (New York), a zatim i u dramsku školu "Goodman" na Univerzitetu De Paul u Chicagu, gdje je stekla i  diplomu.

 Karijera 
Sa 20 godina preselila se u New York, gdje je glumila u tamošnjim pozorištima, ali i  radila kao konobarica da bi preživjela. Na sebe je privukla pažnju nastupom u drami Alana Ayckbourne "Odsutni prijatelji", odigranoj u pozorišnom klubu Manhattan, za što je dobila nagradu "Pozorišni svijet". Godine 1992. seli se u Los Angeles, gdje je ostvarila i filmski debi u filmu Home fires burning.

Producent Chris Carter je 1993. insistirao kod FOX-ovih producenata da upravo Gillian Anderson tumači ulogu glavne agentice Dane Scully u seriji Dosjei X. To je uspio nakon teške borbe, u kojoj su "Foxovi" šefovi zastupali mišljenje da je za glavnu žensku ulogu potrebna nešto "seksipilnija" glumica. Naime, TV-mreža FOX je za potrebe snimanja serije Dosjei X u Vancouveru poslala 13 glumica ali je uz pomoć Cartera Gillian ipak izabrana za ulogu FBI agentice. Serija je snimana u Vancouveru, a zatim i u Los Angelesu u ukupno 9 sezona, a za ulogu agentice Scully Gillian je osvojila nekoliko prestižnih nagrada, među kojima i Emmy i Zlatni globus. Za vrijeme snimanja ove serije upoznala je scenografa Clydea Klotza, s kojim će se poslije i vjenčati.

1998. godine odigrala je glavnu žensku ulogu u prvom filmu ‘’Dosjei X’’ a 2008. godine i u drugom filmu Dosjei X: Želim vjerovati.
1999. godine, posudila je glas za sporednu ulogu u engleskoj sinhronizaciji ostvarenja Princeza Mononoke Hayao Miyazakija, i to za ulogu Moroe. 
Također je sudjelovala u Vagininim monolozima od Eve Ensler.
Tokom 2006. i 2007. godine Gilian se pojavila u dva britanska filma: Posljednji škotski kralj (2006) i Nevini (2007).

Gillian tumači i ulogu Nore u Kući lutaka Henrika Ibsena u londonskom West Endu, tokom ograničenog angažmana, koji je trajao od 14. maja do 18. jula 2009.

 Porodični život 
Prilikom snimanja prve sezone serije Dosjei X, Gillian se upoznala sa scenografom Clydeom Klotzom s kojim se vjenčala početkom 1994. 25. septembra 1994. rodila je kćer Piper Maru, a sa suprugom se rastala početkom 1997.
U decembru 2004. Gillian se udala za svog drugog muža, Juliana Ozannea, u selu Shella na ostrvu Lamu, u blizini Kenije. Anderson i Ozanne objavili su razvod 21. aprila 2006.
S trenutnim partnerom Markom Griffithsom ima dva sina, Oscara (rođen 1. novembra 2006)  i Felixa (rođen 15. oktobra 2008).

Čitaoci magazina FHM su 1996. u takmičenju za najseksi ženu na svijetu svrstali Gillian Anderson među 100 najseksi žena svijeta. Godine 1997. magazin People'' ju je uvrstio u Top 50 najljepših žena na svijetu.

Filmografija
 Godina Naziv Uloga Napomene 1986. Tri u jednom Žena 1 B&W studentska produkcija 1988. Stvar izbora B&W studentska produkcija 1992. Skretanje April Cavanaugh 1993–2002. Dosjei X (serija) (serija) Dana Scully SerijaNagrada Emmy za najbolju glumicu – Dramska serija, 1997Zlatni globus za najbolju glumicu u konkurenciji najbolja TV serija - drama, 1997Nagrada Saturn za najbolju glumicu na televisiji, 1997Nagrada Blockbuster Entertainmenta za najpopularniju Sci-Fi glumicu, 1999 1998. Chicago Cab Brenda 1998. Moćni Loretta Lee 1998. Igrajući srcem Meredith 1999. Princeza Mononoke Moro Posudila glas 2000. Kuća veselja Lily Bart  2005. Moćni Kelt Kate 2005. Pusta kuća Lady Dedlock Nominiran za nagradu Britanske filmske akademije za najbolju žensku ulogu Nominiran za Zlatni globus za najbolju glumicu - Mini serije ili Televizijski film 2006. Posljednji škotski kralj Sarah Merrit 2007. Nevini Alice Comfort 2008. Dosjei X: Želim vjerovati Dana Scully 2008. Kako izgubiti prijatelje i otuđiti se od ljudi Eleanor Johnson 2009. Boogie Woogie Jean Maclestone 2010. Svako ljudsko srce Vojvotkinja od Windsora Nominiran za nagradu Britanske filmske akademije za najbolju sporednu žensku ulogu 2011. Ponovno rođenje Johnnya Englisha Pamela Thornton 2011. Moby Dick Elizabeth TV mini serija 2011. Velika očekivanja Havisham  2012. Sestra 2012. Plesač sjenePlanirano je da se film prikaže na 62. Filmskom festivalu u Berlinu u Februaru 2012. godine 2012. Pad Detektiv Gibson Početak prikazivanja serije se planira za kraj 2012. godine.

 Reference 

 Vanjski linkovi 

 Službeni sajt
 BBC Drama Faces – Gillian Anderson
 Gillian Anderson  na Emmys.com

Kategorija:Rođeni 1968.
Kategorija:Živi ljudi
Kategorija:Biografije, Chicago
Kategorija:Američke glumice
Kategorija:Amerikanci porijeklom iz Engleske
Kategorija:Amerikanci porijeklom iz Irske